CELEX: 32019D0292
Language: et
Date: 2019-02-12 00:00:00
Title: Nõukogu otsus (EL) 2019/292, 12. veebruar 2019, mis käsitleb volitust avaldada ELi salastatud teavet kolmandatele riikidele ja rahvusvahelistele organisatsioonidele

20.2.2019   
               
               
                  ET
               
               
                  Euroopa Liidu Teataja
               
               
                  L 48/20
               
            
         NÕUKOGU OTSUS (EL) 2019/292,
         12. veebruar 2019,
         mis käsitleb volitust avaldada ELi salastatud teavet kolmandatele riikidele ja rahvusvahelistele organisatsioonidele
         EUROOPA LIIDU NÕUKOGU,
         võttes arvesse nõukogu 23. septembri 2013. aasta otsust 2013/488/EL ELi salastatud teabe kaitseks vajalike julgeolekueeskirjade kohta, (1) eriti selle artiklit 13 ja VI lisa,
         ning arvestades järgmist:
         
                     (1)
                  
                  
                     Euroopa Liit sõlmib kolmandate riikide ja rahvusvaheliste organisatsioonidega lepinguid salastatud teabe vahetamise ja kaitse julgeolekukorra kohta.
                  
               
                     (2)
                  
                  
                     Peasekretär võib nõukogu peasekretariaadi nimel sõlmida kolmandate riikide ja rahvusvaheliste organisatsioonidega halduskokkuleppeid salastatud teabe vahetamise julgeolekukorra kohta.
                  
               
                     (3)
                  
                  
                     Nõukogu annab otsuse 2013/488/EL VI lisa punkti 37 kohaselt peasekretärile volitused edastada kolmandatele riikidele või rahvusvahelistele organisatsioonidele salastatud teabe kaitse lepingute või halduskokkulepete alusel ELi salastatud teavet,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Kui liidu ning kolmanda riigi või rahvusvahelise organisatsiooni vahel kehtib salastatud teabe vahetamise ja kaitse julgeolekukorda käsitlev leping („salastatud teabe kaitse leping“), on nõukogu peasekretär vastavalt otsusele 2013/488/EL volitatud edastama teabe koostaja nõusoleku põhimõtet järgides asjaomasele kolmandale riigile või rahvusvahelisele organisatsioonile otsuse 2013/488/EL VI lisa punkti 11 kohaselt nõukogu julgeolekukomitee poolt kindlaks määratud tasemel ELi salastatud teavet, mis kuulub salastatud teabe kaitse lepingu kohaldamisalasse. Otsuse salastatud teabe kaitse lepingu alusel kolmandale riigile või rahvusvahelisele organisatsioonile ELi salastatud teabe edastamise kohta teeb peasekretär igal üksikjuhul eraldi.
            
            
               2.   Kui nõukogu peasekretär on nõukogu heakskiidul ja vastavalt otsusele 2013/488/EL sõlminud kolmanda riigi või rahvusvahelise organisatsiooniga salastatud teabe vahetamise julgeolekukorda käsitleva halduskokkuleppe („halduskokkulepe“), on nõukogu peasekretär volitatud edastama teabe koostaja nõusoleku põhimõtet järgides asjaomasele kolmandale riigile või rahvusvahelisele organisatsioonile halduskokkuleppes kindlaks määratud tasemel ELi salastatud teavet, mis kuulub halduskokkuleppe kohaldamisalasse. Otsuse halduskokkuleppe alusel kolmandale riigile või rahvusvahelisele organisatsioonile ELi salastatud teabe edastamise kohta teeb peasekretär igal üksikjuhul eraldi.
            
            
               3.   Nõukogu peasekretär võib delegeerida lõigetes 1 ja 2 osutatud volitused nõukogu peasekretariaadi kõrgematele ametnikele.
            
         
         
            Artikkel 2
            Käesoleva otsusega tunnistatakse kehtetuks ja asendatakse järgmised otsused:
            
                        1)
                     
                     
                        nõukogu 20. juuni 2011. aasta otsus teabe avaldamise kohta kolmandate riikide või rahvusvaheliste organisatsioonidega sõlmitud salastatud teabe vahetamise julgeolekukorda käsitlevate alaliste lepingute alusel;
                     
                  
                        2)
                     
                     
                        nõukogu 20. juuni 2011. aasta otsus teabe avaldamise kohta rahvusvaheliste organisatsioonidega sõlmitud salastatud teabe vahetamise julgeolekukorda käsitlevate halduskokkulepete alusel.
                     
                  
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 12. veebruar 2019
            
               
                  Nõukogu nimel
               
               
                  eesistuja
               
               E. O. TEODOROVICI
            
         
         
            (1)  ELT L 274, 15.10.2013, lk 1.